《予久客思归以秋光都似宦情薄山色不如归意浓》
元代·仇远

去郭十五里，翼然屏风山。
上有看经院，创始升元间。
山涧易生看，竹嫩未作斑。
登高佛阁小，四面青回环。
空门事弥多，永日僧不閒。
归径路委蛇，班荆履孱颜。
信美难久留，道远足力悭。
遥知故山月，问我何时还。

作者简介：仇远(1247年～1326年），字仁近，一字仁父，钱塘（今浙江杭州）人。因居余杭溪上之仇山，自号山村、山村民，人称山村先生。元代文学家、书法家。元大德年间(1297~1307)五十八岁的他任溧阳儒学教授，不久罢归，遂在忧郁中游山河以终。